คณะรัฐมนตรีไทย คณะที่ 62

**คณะรัฐมนตรีไทย คณะที่ 62** หรือ **คณะรัฐมนตรีประยุทธ์ 2** (10 กรกฎาคม พ.ศ. 2562 – 1 กันยายน พ.ศ. 2566) จัดตั้งขึ้นเมื่อวันที่ 10 กรกฎาคม 2562 หลังจากการเลือกตั้งทั่วไปปี พ.ศ. 2562 รัฐบาลผสมที่นำโดยพรรคพลังประชารัฐได้เสนอชื่อพลเอกประยุทธ์ จันทร์โอชา ซึ่งขณะนั้นดำรงตำแหน่งนายกรัฐมนตรีภายใต้คณะรักษาความสงบแห่งชาติ ให้เป็นผู้ได้รับการเสนอชื่อให้ดำรงตำแหน่งนายกรัฐมนตรี พลเอกประยุทธ์ได้รับเลือกจากที่ประชุมร่วมของรัฐสภาให้ดำรงตำแหน่งนายกรัฐมนตรีเมื่อวันที่ 5 มิถุนายน พ.ศ. 2562 และได้รับพระบรมราชโองการโปรดเกล้าฯ แต่งตั้งให้ดำรงตำแหน่งนายกรัฐมนตรี เมื่อวันที่ 9 มิถุนายน พ.ศ. 2562

คณะรัฐมนตรีได้เข้าเฝ้าฯ ถวายสัตย์ปฏิญาณก่อนเข้ารับหน้าที่ ณ พระที่นั่งอัมพรสถานเมื่อวันที่ 16 กรกฎาคม พ.ศ. 2562

## ประวัติ

### ภูมิหลัง
ก่อนมีการแต่งตั้งคณะรัฐมนตรี ในเดือนมิถุนายน 2562 มีข่าวการแย่งชิงตำแหน่งภายในพรรคพลังประชารัฐ โดยสมาชิกกลุ่มสามมิตรบางส่วน ได้แก่ สุริยะ จึงรุ่งเรืองกิจ, สมศักดิ์ เทพสุทิน และอนุชา นาคาศัยแถลงยืนยันว่าตนต้องได้รับตำแหน่งรัฐมนตรีตามโผในวันที่ 11 มิถุนายน ซึ่งหากไม่ตรงก็จะแสดงจุดยืนอีกครั้ง และมีข่าวกลุ่มสามมิตรพยายามเสนอญัตติขับไล่สนธิรัตน์ สนธิจิรวงศ์ เลขาธิการพรรคพลังประชารัฐ ออกจากตำแหน่ง เพราะ "เป็นภัยต่อความมั่นคงของพรรคและของรัฐบาลเป็นอย่างสูง ... ไม่ยึดโยงกับ ส.ส. ในพรรค ไม่เห็นหัว ส.ส. ในพรรคแม้แต่คนเดียว ... ท่านทำให้พรรคเราแตกแยก" ก่อนที่ต่อมากลุ่มสามมิตรจะยอมล้มข้อเรียกร้องของตนเองและยอมรับให้พลเอก ประยุทธ์ จันทร์โอชา จัดสรรคณะรัฐมนตรี โดยก่อนหน้านี้มีข่าวลือว่าจะมีการเปลี่ยนตัวหัวหน้าพรรคจาก อุตตม สาวนายน เป็นพลเอก ประยุทธ์ จันทร์โอชา

### การแต่งตั้งคณะรัฐมนตรี
วันที่ 10 กรกฎาคม พ.ศ. 2562 พระบาทสมเด็จพระเจ้าอยู่หัวมีพระบรมราชโองการโปรดเกล้าฯ แต่งตั้งคณะรัฐมนตรีใหม่ โดยสมาชิกคณะรัฐมนตรีมาจากพรรคพลังประชารัฐ 18 คน (โควตาประยุทธ์ 7 คน, โควตากลางของพรรค 3 คน, โควตา กปปส. 2 คน, โควตากลุ่มสามมิตร 2 คน และโควตากลุ่มอื่น ๆ 4 คน) พรรคประชาธิปัตย์ 7 คน ภูมิใจไทย 7 คน ชาติไทยพัฒนา 2 คน รวมพลังประชาชาติไทย 1 คน และชาติพัฒนา 1 คน ซึ่งการจัดสรรจำนวนดังกล่าวมาจากสัดส่วน ส.ส. 3–7 คนต่อรัฐมนตรี 1 ตำแหน่ง ในจำนวนนี้มี 4 คนที่อยู่ระหว่างพิจารณาวินิจฉัยการขาดคุณสมบัติการเป็น ส.ส. จากกรณีถือครองหุ้นบริษัทสื่อโดยศาลรัฐธรรมนูญ ได้แก่ นายณัฏฐพล ทีปสุวรรณ นายสาธิต ปิตุเตชะ ม.ร.ว.จัตุมงคล โสณกุล และนายเทวัญ ลิปตพัลลภ

วันที่ 16 กรกฎาคม พ.ศ. 2562 เวลา 17:45 น. พลเอกประยุทธ์ จันทร์โอชา นายกรัฐมนตรี นำคณะรัฐมนตรีชุดใหม่จำนวน 36 คน เข้าเฝ้าทูลละอองธุลีพระบาท เพื่อถวายสัตย์ปฏิญาณก่อนเข้ารับหน้าที่

### การปรับคณะรัฐมนตรี

### การสิ้นสุดของคณะรัฐมนตรี
วันที่ 20 มีนาคม พ.ศ. 2566 เวลา 15:00 น. มีการประกาศพระราชกฤษฎีกายุบสภาผู้แทนราษฎร พ.ศ. 2566 ในราชกิจจานุเบกษา ส่งผลให้คณะรัฐมนตรีไทย คณะที่ 62 กลายเป็นคณะรัฐมนตรีรักษาการ เพื่อจัดการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แม้ต่อมา พระบาทสมเด็จพระวชิรเกล้าเจ้าอยู่หัว จะมีพระบรมราชโองการโปรดเกล้าฯ แต่งตั้งเศรษฐา ทวีสิน เป็นนายกรัฐมนตรีคนที่ 30 เมื่อวันที่ 22 สิงหาคม พ.ศ. 2566 และแต่งตั้งคณะรัฐมนตรีชุดใหม่ในวันที่ 1 กันยายน ปีเดียวกัน แต่ในทางปฏิบัติ คณะรัฐมนตรีชุดที่ 62 ยังคงทำหน้าที่รักษาการจนถึงวันที่ 5 กันยายน พ.ศ. 2566 ก่อนที่คณะรัฐมนตรีชุดใหม่จะถวายสัตย์ปฏิญาณตนเข้ารับตำแหน่งในวันเดียวกัน

## รายชื่อรัฐมนตรี

### คณะรัฐมนตรีประยุทธ์ 2/1
#### ดำรงตำแหน่งเมื่อตั้งคณะรัฐมนตรี [[ไฟล์:Arrow Blue Right 001.svg|15px]]
* พลเอก ประยุทธ์ จันทร์โอชา เป็น นายกรัฐมนตรีและรัฐมนตรีว่าการกระทรวงกลาโหม
* พลเอก ประวิตร วงษ์สุวรรณ  เป็น รองนายกรัฐมนตรี
* นายสมคิด จาตุศรีพิทักษ์ เป็น รองนายกรัฐมนตรี
* ศาสตราจารย์กิตติคุณวิษณุ เครืองาม เป็นรองนายกรัฐมนตรี
* นายจุรินทร์ ลักษณวิศิษฏ์ (หัวหน้าพรรคประชาธิปัตย์) เป็น รองนายกรัฐมนตรีและรัฐมนตรีว่าการกระทรวงพาณิชย์
* นายอนุทิน ชาญวีรกูล (หัวหน้าพรรคภูมิใจไทย) เป็น รองนายกรัฐมนตรีและรัฐมนตรีว่าการกระทรวงสาธารณสุข
* นายเทวัญ ลิปตพัลล (หัวหน้าพรรคชาติพัฒนา) เป็น รัฐมนตรีประจำสำนักนายกรัฐมนตรี
* พลเอก ชัยชาญ ช้างมงคล เป็น รัฐมนตรีช่วยว่าการกระทรวงกลาโหม
* นายอุตตม สาวนายน (หัวหน้าพรรคพลังประชารัฐ ในขณะนั้น) เป็น รัฐมนตรีว่าการกระทรวงการคลัง
* นายสันติ พร้อมพัฒน์ เป็นรัฐมนตรีช่วยว่าการกระทรวงการคลัง
* นายดอน ปรมัตถ์วินัย เป็นรัฐมนตรีช่วยว่าการกระทรวงการต่างประเทศ
* นายพิพัฒน์ รัชกิจประการ เป็น รัฐมนตรีว่าการกระทรวงท่องเที่ยวและกีฬา
* นายจุติ ไกรฤกษ์ เป็น รัฐมนตรีว่าการกระทรวงการพัฒนาสังคมและความมั่นคงของมนุษย์
* นายสุวิทย์ เมษินทรีย์ เป็น รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
* นายเฉลิมชัย ศรีอ่อน เป็น รัฐมนตรีว่าการกระทรวงเกษตรและสหกรณ์
* ร้อยเอก ธรรมนัส พรหมเผ่า เป็น รัฐมนตรีช่วยว่าการกระทรวงเกษตรและสหกรณ์
* นางสาวมนัญญา ไทยเศรษฐ์ เป็น รัฐมนตรีช่วยว่าการกระทรวงเกษตรและสหกรณ์
* นายประภัตร โพธสุธน เป็น รัฐมนตรีช่วยว่าการกระทรวงเกษตรและสหกรณ์
* นายศักดิ์สยาม ชิดชอบ เป็น รัฐมนตรีว่าการกระทรวงคมนาคม
* นายถาวร เสนเนียม เป็น รัฐมนตรีช่วยว่าการกระทรวงคมนาคม
* นายอธิรัฐ รัตนเศรษฐ เป็น รัฐมนตรีช่วยว่าการกระทรวงคมนาคม
* นายวราวุธ ศิลปอาชา เป็น รัฐมนตรีว่าการกระทรวงทรัพยากรธรรมชาติและสิ่งแวดล้อม
* นายพุทธิพงษ์ ปุณณกันต์ เป็น รัฐมนตรีว่าการกระทรวงดิจิทัลเพื่อเศรษฐกิจและสังคม
* นายสนธิรัตน์ สนธิจิรวงศ์ เป็น รัฐมนตรีว่าการกระทรวงพลังงาน
* นายวีรศักดิ์ หวังศุภกิจโกศล เป็น รัฐมนตรีช่วยว่าการกระทรวงพาณิชย์
* พลเอก อนุพงษ์ เผ่าจินดา เป็น รัฐมนตรีว่าการกระทรวงมหาดไทย
* นายกองเอก นิพนธ์ บุญญามณี เป็น รัฐมนตรีช่วยว่าการกระทรวงมหาดไทย
* นายกองเอก ทรงศักดิ์ ทองศรี เป็น รัฐมนตรีช่วยว่าการกระทรวงมหาดไทย
* นายสมศักดิ์ เทพสุทิน เป็น รัฐมนตรีว่าการกระทรวงยุติธรรม
* หม่อมราชวงศ์ จัตุมงคล โสณกุล (หัวหน้าพรรครวมพลังประชาชาติไทย) เป็น รัฐมนตรีว่าการกระทรวงแรงงาน
* นายอิทธิพล คุณปลื้ม เป็น รัฐมนตรีว่าการกระทรวงวัฒนธรรม
* นายณัฏฐพล ทีปสุวรรณ เป็น รัฐมนตรีว่าการกระทรวงศึกษาธิการ
* คุณหญิงกัลยา โสภณพณิช เป็น รัฐมนตรีช่วยว่าการกระทรวงศึกษาธิการ
* นางกนกวรรณ วิลาวัลย์ เป็น รัฐมนตรีช่วยว่าการกระทรวงศึกษาธิการ
* นายสาธิต ปิตุเตชะ เป็น รัฐมนตรีช่วยว่าการกระทรวงสาธารณสุข
* นายสุริยะ จึงรุ่งเรืองกิจ เป็น รัฐมนตรีว่าการกระทรวงอุตสาหกรรม

### ภายหลังคณะรัฐมนตรีประยุทธ์ 2/1  [[ไฟล์:Red x.svg|20px]]
รัฐมนตรีจำนวน 6 ราย ได้ลาออกจากตำแหน่ง มีผลวันที่ 15 กรกฎาคม 2563 (1 ราย), วันที่ 16 กรกฎาคม 2563 (3 ราย) และวันที่ 21 กรกฎาคม 2563 (2 ราย) ดังนี้
#### ลาออกวันที่ 15 กรกฎาคม 2563
* นายสมคิด จาตุศรีพิทักษ์ รองนายกรัฐมนตรี
#### ลาออกวันที่ 16 กรกฎาคม 2563
* นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน
* นายสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
* นายอุตตม สาวนายน รัฐมนตรีว่าการกระทรวงการคลัง
#### ลาออกวันที่ 21 กรกฎาคม 2563
* นายเทวัญ ลิปตพัลลภ รัฐมนตรีประจำสำนักนายกรัฐมนตรี
* หม่อมราชวงศ์จัตุมงคล โสณกุล รัฐมนตรีช่วยว่าการกระทรวงการต่างประเทศ

### คณะรัฐมนตรีประยุทธ์ 2/2
#### แต่งตั้งเพิ่ม [[ไฟล์:Arrow Blue Down 001.svg|15px]]
* นายดอน ปรมัตถ์วินัย เป็นรองนายกรัฐมนตรี อีกตำแหน่งหนึ่ง  
* นายสุพัฒนพงษ์ พันธ์มีเชาว์ เป็นรองนายกรัฐมนตรี และรัฐมนตรีว่าการกระทรวงพลังงาน  
* นายอนุชา นาคาศัย (เลขาธิการพรรคพลังประชารัฐ) เป็นรัฐมนตรีประจำสำนักนายกรัฐมนตรี  
* นายปรีดี ดาวฉาย เป็นรัฐมนตรีว่าการกระทรวงการคลัง  
* นายเอนก เหล่าธรรมทัศน์ เป็นรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม  
* นายสุชาติ ชมกลิ่น เป็นรัฐมนตรีว่าการกระทรวงแรงงาน  
* นางนฤมล ภิญโญสินวัฒน์ เป็นรัฐมนตรีช่วยว่าการกระทรวงแรงงาน

### ภายหลังคณะรัฐมนตรีประยุทธ์ 2/2  [[ไฟล์:Red x.svg|20px]]
รัฐมนตรีจำนวน 1 ราย ได้ลาออกจากตำแหน่ง มีผลวันที่ 2 กันยายน 2563
#### ลาออกวันที่ 2 กันยายน 2563
* นายปรีดี ดาวฉาย รัฐมนตรีว่าการกระทรวงการคลัง

### คณะรัฐมนตรีประยุทธ์ 2/3
#### แต่งตั้งเพิ่ม [[ไฟล์:Arrow Blue Down 001.svg|15px]]
* นายอาคม เติมพิทยาไพสิฐ เป็นรัฐมนตรีว่าการกระทรวงการคลัง

### ภายหลังคณะรัฐมนตรีประยุทธ์ 2/3  [[ไฟล์:Red x.svg|20px]]
ศาลอาญามีคำพิพากษาให้รัฐมนตรี 3 ราย จำคุกระหว่างดำรงตำแหน่ง ส่งผลให้ทั้งสามพ้นสภาพการเป็นรัฐมนตรีทันที
#### พ้นสภาพการเป็นรัฐมนตรี ณ วันที่ 24 กุมภาพันธ์ 2564
* นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม
* นายณัฏฐพล ทีปสุวรรณ รัฐมนตรีว่าการกระทรวงศึกษาธิการ
* นายถาวร เสนเนียม รัฐมนตรีช่วยว่าการกระทรวงคมนาคม

### คณะรัฐมนตรีประยุทธ์ 2/4
#### โยกย้าย [[ไฟล์:Arrow Blue UpperRight 001.svg|15px]]
* นายวีรศักดิ์ หวังศุภกิจโกศล (รัฐมนตรีช่วยว่าการกระทรวงพาณิชย์) เป็น รัฐมนตรีช่วยว่าการกระทรวงคมนาคม
#### แต่งตั้งเพิ่ม [[ไฟล์:Arrow Blue Down 001.svg|15px]]
* นายชัยวุฒิ ธนาคมานุสรณ์ เป็น รัฐมนตรีว่าการกระทรวงดิจิทัลเพื่อเศรษฐกิจและสังคม
* นายสินิตย์ เลิศไกร เป็น รัฐมนตรีช่วยว่าการกระทรวงพาณิชย์
* นางสาวตรีนุช เทียนทอง เป็น รัฐมนตรีว่าการกระทรวงศึกษาธิการ

### ภายหลังคณะรัฐมนตรีประยุทธ์ 2/4  [[ไฟล์:Red x.svg|20px]]
รัฐมนตรีจำนวน 2 ราย พ้นจากความเป็นรัฐมนตรี มีผลวันที่ 8 กันยายน 2564 รัฐมนตรี จำนวน 1 ราย ได้ลาออกจากตำแหน่ง มีผลวันที่ 5 กันยายน 2565

#### ถูกปรับออกจากตำแหน่ง [[ไฟล์:Red x.svg|20px]]
* ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์
* นางนฤมล ภิญโญสินวัฒน์ รัฐมนตรีช่วยว่าการกระทรวงแรงงาน

#### ลาออกวันที่ 5 กันยายน 2565
* นายนิพนธ์ บุญญามณี รัฐมนตรีช่วยว่าการกระทรวงมหาดไทย

### คณะรัฐมนตรีประยุทธ์ 2/5
#### แต่งตั้งเพิ่ม [[ไฟล์:Arrow Blue Down 001.svg|15px]]
* นายธนกร วังบุญคงชนะ เป็น รัฐมนตรีประจำสำนักนายกรัฐมนตรี
* นายสุนทร ปานแสงทอง เป็น รัฐมนตรีช่วยว่าการกระทรวงเกษตรและสหกรณ์
* นายนริศ ขำนุรักษ์ เป็น รัฐมนตรีช่วยว่าการกระทรวงมหาดไทย

### ภายหลังคณะรัฐมนตรีประยุทธ์ 2/5  [[ไฟล์:Red x.svg|20px]]
ศาลฎีกามีคำพิพากษาตัดสิทธิทางการเมืองรัฐมนตรี จำนวน 1 ราย ส่งผลให้พ้นสภาพการเป็นรัฐมนตรีตั้งแต่วันที่ถูกสั่งระงับการปฏิบัติหน้าที่ และรัฐมนตรี จำนวน 4 ราย ได้ลาออกจากตำแหน่ง มีผลวันที่ 5 กันยายน 2565 (1 ราย) วันที่ 18 มกราคม 2566 (1 ราย) และวันที่ 17 มีนาคม 2566 (2 ราย)

#### พ้นสภาพการเป็นรัฐมนตรี ณ วันที่ 26 สิงหาคม 2565
* นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ

#### ลาออกวันที่ 5 กันยายน 2565
* นายนิพนธ์ บุญญามณี รัฐมนตรีช่วยว่าการกระทรวงมหาดไทย

#### ลาออกวันที่ 18 มกราคม 2566
* นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม

#### ลาออกวันที่ 17 มีนาคม 2566
* นายสมศักดิ์ เทพสุทิน รัฐมนตรีว่าการกระทรวงยุติธรรม
* นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม

## ฉายารัฐบาล

#### พ.ศ. 2562
เป็นการตั้งฉายารัฐบาล, รัฐมนตรี และวาทะแห่งปีโดยผู้สื่อข่าวประจำทำเนียบรัฐบาลครั้งแรกในรอบ 6 ปี

ฉายารัฐบาล : รัฐเชียงกง

ฉายารัฐมนตรี :

# พลเอกประยุทธ์ จันทร์โอชา นายกรัฐมนตรี : อิเหนาเมาหมัด
# พลเอกประวิตร วงษ์สุวรรณ รองนายกรัฐมนตรี : พี่ใหญ่สายเอ็นฯ
# สมคิด จาตุศรีพิทักษ์ รองนายกรัฐมนตรี : ชายน้อยประชารัฐ
# วิษณุ เครืองาม รองนายกรัฐมนตรี : ศรีธนญชัยรอดช่อง
# จุรินทร์ ลักษณวิศิษฏ์ รองนายกรัฐมนตรี และ รัฐมนตรีว่าการกระทรวงพาณิชย์ : รัฐอิสระ
# อนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข : สารหนู
# ศักดิ์สยาม ชิดชอบ รัฐมนตรีว่าการกระทรวงคมนาคม : โอ๋ แซ่รื้อ
# วราวุธ ศิลปอาชา รัฐมนตรีว่ากระทรวงทรัพยากรธรรมชาติและสิ่งแวดล้อม : สัปเหร่อออนท็อป
# ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ : เทามนัส
# มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ : มาดามแบนเก้อ

วาทะแห่งปี : "อย่าเพิ่งเบื่อผมก็แล้วกัน ยังไงผมก็อยู่อีกนานพอสมควร" พลเอกประยุทธ์ จันทร์โอชา

#### พ.ศ. 2563
ฉายารัฐบาล : VERY "กู้"

ฉายารัฐมนตรี :
# พลเอกประยุทธ์ จันทร์โอชา นายกรัฐมนตรี : ตู่ไม่รู้ล้ม
# พลเอกประวิตร วงษ์สุวรรณ รองนายกรัฐมนตรี : ป้อมไม่รู้โรย
# วิษณุ เครืองาม รองนายกรัฐมนตรี : ไฮเตอร์ เซอร์วิส
# จุรินทร์ ลักษณวิศิษฏ์ รองนายกรัฐมนตรี และ รัฐมนตรีว่าการกระทรวงพาณิชย์ : เช้าสายบ่ายเคลม
# อนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข : ทินเนอร์
# ณัฏฐพล ทีปสุวรรณ รัฐมนตรีว่าการกระทรวงศึกษาธิการ : หวีดดับ
# ศักดิ์สยาม ชิดชอบ รัฐมนตรีว่าการกระทรวงคมนาคม : ศักดิ์สบายสายเขียว
# พุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม : พังPORN
# สันติ พร้อมพัฒน์ รัฐมนตรีช่วยว่าการกระทรวงการคลัง : ค้างคลัง
# นฤมล ภิญโญสินวัฒน์ รัฐมนตรีช่วยว่าการกระทรวงแรงงาน : แชมป์ไตรกีฬา
วาทะแห่งปี : "ไม่ออก.. แล้วผมทำผิดอะไรหรือ" พลเอกประยุทธ์ จันทร์โอชา

#### พ.ศ. 2564
ฉายารัฐบาล : ยื้อยุทธ์

# พลเอกประยุทธ์ จันทร์โอชา นายกรัฐมนตรี : ชำรุดยุทธ์โทรม
# พลเอกประวิตร วงษ์สุวรรณ รองนายกรัฐมนตรี : รองช้ำ
# อนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข : ว้ากซีน
# จุรินทร์ ลักษณวิศิษฏ์ รองนายกรัฐมนตรี และ รัฐมนตรีว่าการกระทรวงพาณิชย์ : นายกฯ บางโพล
# สุพัฒนพงษ์ พันธ์มีเชาว์ รองนายกรัฐมนตรี และ รัฐมนตรีว่าการกระทรวงพลังงาน : มหาเฉื่อย 4D
# สุชาติ ชมกลิ่น รัฐมนตรีว่าการกระทรวงแรงงาน : สุชาติ ชมเก่ง
# ศักดิ์สยาม ชิดชอบ รัฐมนตรีว่าการกระทรวงคมนาคม : สายขม นมชมพู
# พิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา : ดีลล่มระดับโลก

วาทะแห่งปี : "นะจ๊ะ" พลเอกประยุทธ์ จันทร์โอชา

#### พ.ศ. 2565
ฉายารัฐบาล : หน้ากากคนดี

# พลเอกประยุทธ์ จันทร์โอชา นายกรัฐมนตรี : แปดเปื้อน
# พลเอกประวิตร วงษ์สุวรรณ รองนายกรัฐมนตรี : ลองนายกฯ
# วิษณุ เครืองาม รองนายกรัฐมนตรี : เครื่องจักรซักล้าง
# อนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข : ภูมิใจดูดพูดแล้วดอย
# จุรินทร์ ลักษณวิศิษฏ์ รองนายกรัฐมนตรี และ รัฐมนตรีว่าการกระทรวงพาณิชย์ : ประกันไรได้
# ดอน ปรมัตถ์วินัย รองนายกรัฐมนตรี และ รัฐมนตรีว่าการกระทรวงการต่างประเทศ : ลุ่มๆ ดอนๆ
# สุพัฒนพงษ์ พันธ์มีเชาว์ รองนายกรัฐมนตรี และ รัฐมนตรีว่าการกระทรวงพลังงาน : Powerblank
# พลเอกอนุพงษ์ เผ่าจินดา รัฐมนตรีว่าการกระทรวงมหาดไทย : หน้าชัด หลังเบลอ
# สุชาติ ชมกลิ่น รัฐมนตรีว่าการกระทรวงแรงงาน : รมต.แรงลิ้น
# ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม : วันทอง 2 ป.

วาทะแห่งปี : "เกลียดหรือไม่เกลียดก็ช่างคุณเถอะ เพราะผมไม่รู้อยู่แล้ว" พลเอกประยุทธ์ จันทร์โอชา

## อ้างอิง

## แหล่งข้อมูลอื่น

หมวดหมู่:คณะรัฐมนตรีไทย
หมวดหมู่:ประยุทธ์ จันทร์โอชา
ไทย คณะที่ 62
ไทย คณะที่ 62